**ANNEX IV**

**OBLIGACIONS I COMPROMISOS PER AL VIATGE**

1. T’has de registrar al **Registre de Viatgers** del Ministeri d'Afers Exteriors, amb l’objectiu que constin totes les teves dades personals i les de viatge perquè se’t pugui localitzar en cas d'emergència greu. Has d’enviar alguna evidència documental a la Unitat de Compromís Social per demostrar que has fet aquest pas.

Inscriu-te aquí -> <https://registroviajeros.exteriores.gob.es/>

1. Has de facilitar a la Unitat de Compromís Social les dades de contacte d’algun familiar a qui puguem avisar en cas d’urgència. La persona ha de tenir vigent el passaport per si s’hagués de desplaçar.
2. Pel que fa a les **vacunes**, has de consultar el centre de salut o el centre de vacunació internacional per planificar amb temps l'administració de les vacunes obligatòries i/o recomanables segons les característiques del viatge i de la persona que viatja. A Girona la Unitat de Salut Internacional està situada a l’Hospital Santa Caterina.

Aquí podràs demanar hora i consultar què cal portar -> <http://vacunes.ias.cat/>

1. Cal que contractis una **assegurança mèdica** amb una cobertura adequada segons la durada del viatge i el destí, tal i com obliga la convocatòria d’ajuts de cooperació de la UdG. Com a mínim, cal que l’assegurança cobreixi l’assistència sanitària bàsica urgent, la repatriació i el desplaçament familiar.
2. Abans de viatjar has de llegir les **recomanacions de viatge indicades a la web del Ministeri d’Assumptes Exteriors**, on podràs comprovar les precaucions específiques que cal prendre a cada país, la documentació requerida (visats, permisos d’entrada...), les mesures bàsiques de seguretat i salut, les vacunes obligatòries, així com el telèfon del consolat o ambaixada on podràs contactar si tens algun problema quan siguis a destí.

Llegeix les recomanacions del MAEC aquí -> <http://www.exteriores.gob.es/portal/es/serviciosalciudadano/siviajasalextranjero/paginas/recomendacionesdeviaje.aspx>

Pot donar-se el cas que es produeixi una alerta en un país de destí i que la UdG, seguint les indicacions del MAEC, et demani que no iniciïs el viatge o que tornis. Si independentment d’aquestes recomanacions decideixes viatjar a destí o no avançar la tornada, serà sempre sota la teva responsabilitat. Amb la signatura d’aquest document expresses que assumeixes aquesta responsabilitat si decideixes no seguir les indicacions que hagis rebut de la UdG.

**Nom:**

**DNI:**

**Signatura**

**Data:**